text: Så er der nye unger i Pingvinbugten
  20 maj 2016 kl. 14.34
  Fem helt små pingviner er netop kommet til verden i LEGOLAND. Nu skal de bare have et navn, og du må gerne hjælpe.
  Der er stor glæde i Penguin Bay i de her dage. Fem nye pingvinunger er i løbet af de seneste dage kommet til verden i det 156 kvadratmeter store polarland i forlystelsesparken.
  Den nye flok unger betyder, at der nu er født hele 20 små pingviner i LEGOLAND, siden Penguin Bay blev bygget i 2012 og det er dyrepasserne vældig stolte af, fordi det ikke altid er lige nemt at få pingviner til at få unger i fangenskab.
  Nu skal de små nye pingviner så bare have et rigtig godt pingvinnavn, og selvom LEGOLAND endnu ikke kender kønnene på de små pingvinunger, så vil de meget gerne have hjælp til at finde de helt rigtige pingvinnavne.
  Hvis du har det helt rigtige pingvinnavn, så er der mulighed for at komme med det her.
  
  